**Մարզպետի տեղակալ Լևոն Սարգսյանը մասնակցեց <<ՄԱՍՏ>> թեստավորման դասընթացին 04.02.2016թ.**

Փետրվարի 4-ին <<Զբաղվածության պետական ծառայություն>> գործակալության Իջևանի զբաղվածության տարածքային կենտրոնում տեղի ունեցավ <<ՄԱՍՏ>> թեստավորման դասընթաց, որի ընթացքում անցկացվեց <<ՄԱՍՏ>> թեստի փորձարկում: Միջոցառմանը ներկա էր Տավուշի մարզպետի տեղակալ Լևոն Սարգսյանը: Իջևանի զբաղվածության տարածքային կենտրոնում թեստավորող Քրիստինե Հովհաննիսյանը ներկաներին ծանոթացրեց սարքի օգտագործման տեխնիկայի հետ, որից հետո <<ՄԱՍՏ>> թեսթի միջոցով կատարվեց հաշմանդամի ֆիզիկական կարողությունների ստուգում:  <<ՄԱՍՏ>> թեստն իրենից ներկայացնում է 19 թեստերի հավաքածու, որով չափվում է հաշմանդամություն ունեցող և չունեցող անձանց ֆիզիկական, մտավոր կարողությունների համակցումը: Մարզպետի տեղակալ Լևոն Սարգսյանը շնորհակալություն հայտնեց ՀԿ սեկտորին՝ փոխշահավետ համագործակցության համար՝ հայտնելով Տավուշի մարզպետարանի աջակցության պատրաստակամությունը: